open-index/open-wikipedia-markdown huggingface dataset:
Prosedyre (jus)

**Prosedyre** er et fremmedord for framgangsmåte. I rettslig sammenheng brukes ordet særlig om sluttinnlegget fra en prosessfullmektig, eller parten selv dersom vedkommende ikke har prosessfullmektig, under en hovedforhandling i retten eller i visse andre rettsmøter. 

Prosedyre brukes også som betegnelse på en argumenterende uttalelse, i motsetning til rene spørsmål (for eksempel til parter, vitner og sakkyndige under en rettssak), eller i motsetning til konstateringer av uomtvistede faktiske eller rettslige forhold.
Salomon Kalou

**Salomon Armand Magloire Kalou** (født 5. august 1985) er en ivoriansk fotballspiller som fra 2. april 2021 er klubbløs.

Før Kalou kom til Chelsea, spilte han for Feyenoord. Kalou ble hentet til Chelsea sommeren 2006 etter å ha scoret 20 mål på èn sesong for Feyenoord. 20-åringen signerte en 3-årskontrakt.

Kalou debuterte for Chelsea i Community Shield-finalen mot Liverpool i august 2006 (1&ndash;2), og scoret sitt første mål for Chelsea i en ligacupkamp mot Blackburn Rovers i oktober 2006.

## Referanser


## Eksterne lenker
* 
*
Al Jean

**Al Jean** (født 9. januar 1961 i Farmington Hills i Michigan) er en amerikansk manusforfatter og humorist, mest kjent for sitt arbeide med *[[The Simpsons]]*.

Han har studert ved Harvard University.

Han har skrevet for de amerikanske humormagasinene *[[National Lampoon]]*, *[[The Tonight Show]]*, *ALF* og *PJs*. I 1994, sammen med Mike Reiss, startet han serien *[[The Critic]]*.

## Annet
* Han har gått på Farmington Hills Harrison High School. Det er blitt sagt at noen av lærerne har vært til inspirasjon for noen av karakterene i *Simpsons*.
* Sesong 18 av *Simpsons* vil være Al Jeans sjette sesong som manusforfatter. Med sesong 3 og 4, som var skrevet i samarbeid med Mike Reiss, har han vært med på å skrive til sammen åtte sesonger av serien, noe som er mest av alle seriens manusforfattere.

## Eksterne lenker
* 
*  Biografi på thesimpsons.com
Louis Gerhard De Geer

**Louis Gerard De Geer** (født 18. juli 1818 på Finspång slott i Östergötlands län, Sverige, død 24. september 1896 på Hanaskogs slott i Skåne) var en svensk friherre, liberal politiker og embetsmann. Han var riksdagsmann 1853–1888, justitiestatsminister 1858–1870 og 1875–1876, justitieminister 1876–1879 samt Sveriges første statsminister 1876–1880. De Geer regnes som skaperen av riksdagsordningen som for en stor del gjaldt i Sverige fra slutten av 1800-tallet og frem til grunnlovsreformene på begynnelsen av 1970-tallet.

## Hedersbetegnelse
Etter De Geers avgang som statsminister i 1880 stemte riksdagen igjennom at han skulle få hele statsministerlønnen (18 500 kroner) i pensjon, med begrunnelsen "För De Geers förtjänster om det allmänna".

De Geer fikk en stor mengde hedersbetegnelser. I 1859 ble han æresmedlem i Kungliga Vitterhets Historie och Antikvitets Akademien, i 1862 ble han medlem av Svenska akademien (på stol 17 etter Anders Magnus Strinnholm) og av Kungliga Vetenskapsakademien samt i 1863 æresmedlem i Kungliga Vetenskaps- och Vitterhetssamhället i Göteborg, i 1882 æresmedlem av Kungliga Fysiografiska Sällskapet i Lund og i 1883 av Kungliga Vetenskaps-Societeten i Uppsala. 
5. mai 1860 mottok han Serafimerordenen.

## Referanser




## Eksterne lenker
* 
* 
* De Geer om politiske partier
* Hela selvbiografien ''Minnen'' (1892)
*
Sami Vänskä

Sami Vänskä (født 26. september 1976) spilte bass i det finske metalbandet Nightwish, fra 1998 til 2001.
Var med i bandet til Tuomas Holopainen sa at han ikke kunne jobbe med ham lenger og fikk deretter manager Ewo Pohjola
til å fortelle Sami det. Det tok lang tid før de kom på talefot igjen, men nå er de gode venner igjen.

## Referanser


## Eksterne lenker
*
Easy Action

***Easy Action*** er et album av Alice Cooper, som ble utgitt av Bizzare i 1970. Dette var bandets andre album, og det siste som ble spilt inn i regi av Frank Zappa. *Easy Action* viste et modnet rockeband som var gått fra å spille enkel, psykedelisk garasjerock og over til litt mer sofistikert hardrock. Besetningen fikk hjelp av Neil Young og produsenten David Briggs, og albumet er et perfekt dokument på et kommende 70-talls-storbands utvikling.

## Sporliste
#«Mr. and Misdemeanor» – 3:10
#«Shoe Salesman» – 2:39
#«Still No Air» – 2:34
#«Below Your Means» – 6:54
#«Return of the Spiders» – 4:32
#«Laughing at Me» – 2:16
#«Refrigerator Heaven» – 2:01
#«Beautiful Flyaway» – 3:09
#«Lay Down and Die, Goodbye» – 7:36

## Eksterne lenker
*
Cola

**Cola** er en kullsyreholdig drikk, vanligvis med brunsvart farge som blant annet inneholder koffein. Smaken på denne brusen er også ofte en blanding av vanilje, kanel og sitrusfrukter. Navnet kommer fra kolanøtten, som var den originale koffeinkilden i cola. Coladrikker er ofte søtet med sirupssukker eller et kunstig søtningsmiddel som sukralose.

## Oppfinneren

John Stith Pemberton (8. juli 1831–16. august 1888) oppfant leskedrikken Coca-Cola. Han var  apoteker fra Chinquapin i Nord-Carolina.

## Skadevirkninger

Forskere ved universitetet i Ioannina i Hellas har påvist at overdreven coladrikking fører til lave kaliumverdier i blodet, som kan gi hypokalemi. Pasientene som hadde drukket fra to til ni flasker cola i døgnet hadde utviklet muskelsvakhet som varierte fra mindre grad av lammelser til paralyse. Det viste seg imidlertid at samtlige pasienter ble helt bra igjen, og at muskelsmertene helt forsvant, etter at de fullstendig kuttet ut colaen. Selv koffeinfri cola kan forårsake hypokalemia, ettersom drikken også inneholder fruktose.

## Se også
* Coca-Cola
* Pepsi
* Jolly Cola
* RC Cola
* Ubuntu Cola
* Cuba Cola

## Referanser
Jernvare

**Jernvare** er et generelt uttrykk for å betegne en hard fysisk gjenstand, i gamle dager kalt **isenkram** etter tysk *Eisenkram* (*Eisen* = jern) og *-kram*, varer av beskjeden verdi. I dansk dagligtale er *isenkram* fremdeles det vanlige ordet for jernvarer, mens han som selger dette, kalles *isenkræmmer*. 

I *Rawerts almindeligt Vare[[leksikon|lexicon]]* defineres *isenkram* som «*saadanne Varer, der ere skikkede til umiddelbart Forbrug, og ere forfærdigede aff de forskjellige [[Metall]]er, med Undtagelse af [[Sølv]] og [[gull|Guld]]; Træ, Horn, Been, samt alle Utensilier af Glas, [[porselen|Porcellain]] og Steen, [[Lin|Hør]], [[Hamp]], Bomuld, [[Silke]], Læder, der paa en eller anden Maade er forbundne med Metal...samt alle Redskaber, der ere bestemte til at bruges ved Forarbeidningen*».

Jernvare kan for eksempel være fastnøkler, nøkler, hammere, skruer, spikre og liknende verktøy og gjenstander. **Jernvarehandleren** selger verktøy og redskaper til alle slag yrker og gjøremål.  

## Referanser
Glen Buxton

**Glen Buxton** (født 10. november 1947 i Akron, Ohio i USA, død 19. oktober 1997) var en amerikansk gitarist mest kjent fra rockegruppen Alice Cooper. Etter at gruppen ble oppløst i 1974, prøvde han og tre av de andre i den gamle besetningen seg med et nytt band kalt Billion Dollar Babies. 

Det ble en kortvarig periode med det nye bandet, og musikkverden så lite ham etter det. I 1982 gjorde han gitararbeidet på soloalbumet til vokalisten Buck Dharma fra Blue Öyster Cult. Han var også med å stiftet et band med navn Virgin, og alt som er igjen av dem er en bootleg fra en av deres konserter.

I 1997 ble han gjenforent med resten av det opprinnelige Alice Cooper-bandet (foruten artisten Alice Cooper selv), og den 10. oktober samme år spilte de på scenen igjen på nattklubben Area 51 i Arizona. Åtte dager senere, den 18. oktober 1997, døde Glen Buxton av lungebetennelse. Omslagskunsten fra albumet *[[School's Out]]* er innskrevet på Buxtons gravsten.

## Referanser


## Eksterne lenker
* 
*
Ephemera (band)

**Ephemera** er en poptrio fra Bergen. Trioen ble dannet i 1994 og består av Jannicke Larsen Berglund, Inger-Lise Størksen og Christine Sandtorv.

De har gitt ut seks album (*Glue*, *Sun*, *Balloons and Champagne*, *Air*, *Monolove* og *Seasons*), hvorav de fem siste på eget plateselskap. For sitt andre album, *Sun* fra 2000, ble de nominert til Spellemannprisen 2000 i klassen popgruppe. De fikk Spellemannprisen 2002 i klassen popgruppe for albumet *Balloons and Champagne* og fikk Alarmjuryens spesialpris under Alarmprisen 2003 samme år. Etter utgivelsen av albumet *Air* og låten «Girls keep secrets in the strangest ways» fikk de Spellemannprisen 2003 i klassen popgruppe for albumet og Alarmprisen 2004 for låten. De var også nominert i klassen årets popalbum for albumet *Air* under utdelingen av Alarmprisen dette året.

Bandet slapp i 2020 albumet *Seasons*, sitt første album på over 15 år. Den første singelen fra albumet, «Magic» slippes ble gitt ut 14. juni 2019.

## Diskografi
*2020 *Seasons* (RCA)
*2019 *Magic* (singel)
*2004 *Monolove* (Ephemera Records)
*2003 *Air* (Ephemera Records)
*2001 *Balloons and Champagne* (Ephemera Records)  
*2000 *Sun* (Ephemera Records)
*1996 *Glue* (Ephemera Records)

## Referanser


## Eksterne lenker
* 
* 
*  Hjemmeside
Windsor (Ontario)

**Windsor** er en by i den kanadiske provinsen Ontario, som ligger på andre siden av elva sett fra Detroit, Michigan, USA. Windsor er provinsens sørligste by, og har med forsteder ca. 300&nbsp;000 innbyggere.

## Eksterne lenker
*
Bob Ezrin

**Bob Ezrin** (født 1949 i Toronto, Ontario) er en canadisk musikkprodusent. Han startet sin store karriere da han begynte å produsere de i dag klassiske albumene for Alice Cooper, hvor *[[School's Out]]* og *[[Billion Dollar Babies]]* fremstår som de mest kjente. Han produserte også Lou Reeds store suksessalbum *Berlin* og var involvert i større prosjekter med artister som Kiss, Pink Floyd og Rod Stewart. I april 2004 ble han valgt inn i Canadian Music Hall of Fame.

## Diskografi
Utvalg av viktige album han har medvirket på

* Alice Cooper – *[[Love it to Death]]* (1971)
* Alice Cooper – *[[Killer (Alice Cooper-album)|Killer]]* (1971)
* Alice Cooper – *[[School's Out]]* (1972)
* Alice Cooper – *[[Billion Dollar Babies]]* (1973)
* Lou Reed – *Berlin* (1973)
* Poco – *Crazy Eyes* (1973)
* Kiss – *[[Destroyer (album)|Destroyer]]* (1976)
* Pink Floyd – *[[The Wall]]* (1979)
* Kiss – *[[Music from "The Elder"]]* (1981)
* David Gilmour – *[[About Face]]* (1984)
* Pink Floyd – *[[A Momentary Lapse of Reason]]* (1987)
* Kiss – *[[Revenge]]* (1992)
* Pink Floyd – *[[The Division Bell]]* (1994)

## Referanser


## Eksterne lenker
* 
*
Love It to Death

***Love It to Death*** er et album av Alice Cooper som ble utgitt i 1971. Kjente sanger på albumet var blant annet «Ballad of Dwight Fry», «Is It My Body» og en av Coopers senere standardsanger, «I'm Eighteen». Det var dette albumet som gjorde Alice Cooper band kjent for de brede massene. Mye av æren er vanligvis blitt gitt til produsenten Bob Ezrin som frisket opp gruppas lydbilde med friske ideer og gjorde den langt mer allment tilgjengelig. Det er særlig merkbart på sangen «I'm Eighteen» som opprinnelig var en mye lengre sang og mer psykedelisk, tilsvarende gruppas to tidligere album som alle inneholdt flere lange sanger.

Albumomslaget førte til en del strid ved albumets utgivelse. De første omslagene hadde et bilde hvor Coopers tommel stakk ut av buksene hans, noe som ga illusjonen av et mannslem. Det førte til at plateselskapet sensurerte. Det eksisterer derfor minst fire forskjellige omslag av albumet. Alice Coopers tommel sammen med hans høyre arm er fjernet med airbrush på de sensurerte versjonene. Den første CD-utgivelsen benyttet de mest vanlige sensurerte LP-omslagene som omslagsbilde. Den 8. desember 2009 ble det utgitt en remastered og gullpresset utgave i begrenset opplag som hadde det første ikke-sensurerte omslaget.

Plata be først utgitt på Straight Records, et selskap dannet av Frank Zappa og platedirektøren Herb Cohen. Da albumet ble en suksess hadde det allerede blitt gjenutgitt på plateselskapet Warner Bros. som var de opprinnelige distributørene av platemerket Straight Records.

I 2003 ble dette albumet rangert som nummer 460 av de 500 beste musikkalbum gjennom alle tider på magasinet *[[Rolling Stone]]s* liste. Både «Second Coming» og «Ballad of Dwight Fry» har blitt spilt inn av den alternative metallgruppen The Melvins på deres album *Lysol*. 

Love It to Death ble gjenutgitt den 8. desember 2009 i remasteret utgave for Audio Fidelity av Steve Hoffman. Omslaget består av den usensurerte bildet.

## Sporliste
;Side 1
# «Caught in a Dream» (Michael Bruce)  – 3:10
# «I'm Eighteen» (Alice Cooper, Glen Buxton, Bruce, Dennis Dunaway, Neal Smith) – 3:00
# «Long Way to Go» (Bruce)  – 3:04
# «Black Juju» (Dunaway)  – 9:09

;Side 2
# «Is It My Body» (Cooper, Buxton, Bruce, Dunaway, Smith)  – 2:39
# «Hallowed Be My Name» (Smith)  – 2:29
# «Second Coming» (Cooper)  – 3:04
# «Ballad of Dwight Fry» (Cooper, Bruce)  – 6:33
# «Sun Arise» (Harry Butler, Rolf Harris)  – 3:50

## Musikere
*Alice Cooper – Vokaler
*Glen Buxton – Førstegitar
*Michael Bruce – Rytmegitar, tangentinstrumenter
*Dennis Dunaway – Bassgitar
*Neal Smith – Trommer

## Eksterne lenker
*
Inga-låmi

**Ingalåmi** er et skirenn for kvinner til ære for Inga fra Varteig, mor til kongssønnen Håkon Håkonsson. Øvelsene er 5 km kostymerenn (uten tidtaking), 15 km (med og uten tidtaking) og 30 km (med tidtaking) i klassisk stil. I september 2013 ble arrangementet overført fra Lillehammer Skiklub til Birken AS. I 2020 ble rennet overført tilbake til Lillehammer Skiklub. Ingalåmi ble arrangert første gang i 1993, og arrangeres for 29. gang i 2021.  

## Eksterne lenker
* https://lillehammer-skiklub.no/ingalaami/
Mälardalen

**Mälardalen**, noen ganger også kalt **Stockholm-Mälaren-regionen**, kalles området rundt Mälaren, dvs. sydvestre Uppland, sydøstre Västmanland og nordlige Södermanland. Området ligger nær Stockholm og i begrepet inkluderes Stor-Stockholm. I enkelte sammehenger blir også Örebroområdet og kommunene som ligger rundt Hjälmaren regnet som en del av Mälardalen. Området har høy befolkningstetthet. Mälardalen er ikke en offisiell region, men har gjennom Sveriges historie i stedet vært en fellesbetegnelse for flere landskaper: Uppland, Södermanland, Västmanland og Närke, og, i moderne tid, en fellesbetegnelse for flere län: Stockholm, Uppsala, Södermanland, Örebro og Västmanland.

I Mälardalen ligger byene Västerås, Södertälje, Eskilstuna, Enköping, Strängnäs, Köping og Arboga. Uppsala ligger ved en vik av Mälaren  og regnes ofte med som en av byene i Mälardalen. Pr. 2004 bodde nesten tre millioner mennesker i regionen

Det var i hovedsak Mälardalen som utgjorde Svearike.

## Innbyggertall

## Eksterne lenker
* Mälardalsrådet
* Din region Mälardalen
Elvåga

**Elvåga** kan sikte til

*Nord-Elvåga &ndash; et vann i Oslo og Lørenskog kommuner, nord for Sør-Elvåga
*Sør-Elvåga &ndash; et vann i Oslo og Lørenskog kommuner, sør for Nord-Elvåga
Orions belte (andre betydninger)

**Orions belte** kan referere til:

* Orions belte &ndash; de tre stjernene som danner sentrum av stjernebildet Orion
* ''Orions belte'' (film) &ndash; en norsk film fra 1985
* ''Orions belte'' (roman) &ndash; norsk roman fra 1977 skrevet av Jon Michelet.
* Orions Belte (band) &ndash; norsk band
Brian Johnson

**Brian Johnson** (født 5. oktober 1947 i Dunston Gateshead, England) er en engelsk vokalist kjent som medlem av bandet AC/DC.

Han overtok jobben som vokalist i bandet etter at Bon Scott døde i 1980. Bandets første album med Johnson som vokalist, *[[Back in Black]]*, ble gitt ut senere samme år og er bandets mestselgende album og er på andreplass av verdens mest solgte album med bare Michael Jacksons album *[[Thriller]]* foran seg.

Før Brian gikk til AC/DC spilte han i blues/rock bandet Geordie.

Han opptrer på scenen i en gammel sixpence og de samme typiske andre klærne som han har brukt siden han kom inn i bandet.

## Referanser


## Eksterne lenker
* 
* 
* 
*
Bildesensor

En **bildesensor** er en innretning som omdanner lys til elektriske signaler. Sensorer kan være analoge og bestå av et kamerarør, eller (mer vanlig) digitale og bestå av ei bildebrikke.

Bildesensorer brukes i digitalkameraer og andre instrumenter for opptak av bilder. I de fleste sammenhenger har bildesensoren synlig lys som arbeidsområde, men brukes også i varmekameraer, gammakameraer eller ved digital røntgenfotografering. De er også i utstrakt bruk i fjernanalyse og til astronomiske observasjoner, både på bakkestasjoner og ombord på satellitter, romsonder og romstasjoner.

## Bildebrikker i digitale kameraer

En *bildebrikke* er en komponent i digitalkameraer som omdanner lys til elektriske signaler som kan avleses digitalt. Brikken virker som en halvlederdetektor, og består av en matrise av kvadratiske, lysfølsomme sensorer, som blir bildepunkter eller piksler i det ferdige bildet. Digitalisering av de analoge signalene fra bildebrikka skjer i en egen AD-krets i kameraet. Antall bildepunkter utgjør brikkens og bildets oppløsning, og måles i megapiksler (millioner piksler). Antall bildepunkter ligger på moderne kameraer mellom 4 og 16 megapiksler. 

Bildebrikker er enten av typen CCD eller CMOS. Hittil har CCD-teknologi vært dominerende på grunn av bedre bildekvalitet. CMOS har lavere produksjonskostnader samt lavere strømforbruk, og kan ventes å ta over etter hvert som problemer med bildestøy finner en løsning.

Sensorene avleser lysmengden som treffer punktet, men ikke fargen på lyset. Ved fargefotografering plasseres filtre av ulik farge foran sensorene, vanligvis i fargene rød, blå og grønn. En Bayer-sensor representerer den rimeligste og hittil vanligste teknologien. Her er hvert punkt tildelt én av tre farger, og det ferdige bildet framkommer ved en interpolering mellom nabopunkter i kameraets prosessor. En Foveon X3-sensor har tre lag med filtre, ett for hver farge. Kameraer for profesjonelt bruk har i stedet tre separate bildebrikker (3CCD).

Bildebrikker har i virkeligheten flere bildepunkter enn det som oppgis i tekniske spesifikasjoner. Et lite antall punkter i kanten av brikken (ca. 5%) inneholder ikke bildeinformasjon, men brukes til avsøking av brikken. Produsenter er pålagt å bruke antall effektive punkter i all markedsføring.

En APS-C-brikke er 23,6 x 15,6 millimeter mens fullformat 36 x 24 millimeter. Større brikker gir mulighet til å fotografere med liten blender uten uønsket spredning av lys (diffraksjon).
## Referanser
Gunnar Schjelderup

**Gunnar Schjelderup** (1895–1972) var direktør for Christiania Spigerverk i hele 35 år, fra 1926 til 1961.

Schjelderup ble utdannet som kjemiingeniør i 1917. Etter noen års utenlandsopphold og arbeid i andre bedrifter kom han til «Spikerverket», hvor han i 1926 ble administrerende direktør i en alder av bare 31 år. I hans tid som leder for verket utviklet det seg fra å være en lokal bedrift i Nydalen i Oslo til et av landets største industriselskaper, med aktivitet i flere landsdeler.

Han tilskrives mye av æren for veksten og den tekniske utviklingen innen bedriften. Han var med på utviklingen av den såkalte Tysland-Holeovnen for elektrisk råjernsmelting, og gis hovedæren for utviklingen av elektriske varmegroper, en nyvinning som snart ble nyttet i ulike deler av verden. Han var også en ivrig pådriver for utviklingen ved Bremanger Smelteverk i Svelgen og utviklingen av nefelinforekomsten på Stjernøya ved Nordkapp. Da han døde ble hans portrett gjengitt i Spikerverkets bedriftsblad med bildeteksten: *«Spigerverkets annen grunnlegger»*.

Da krigen kom til Norge var Schjelderup blant næringslivets mest sentrale menn, og det var i hans hjem næringslivstoppene møttes – alt 13. april 1940 – for å områ seg under de nye betingelsene etter den tyske okkupasjonen. Der kom de raskt til enighet om at de ønsket «å få fiendtlighetene avbrutt». Det sentrale for bedriftslederne var å holde hjula i gang. Men etter hvert ble Schjelderup knyttet opp mot det sentrale hjemmefrontarbeidet, og i 1944 ble han arrestert og fengslet på Akershus.

Også utenfor bedriften markerte han seg i sin tid ved Spikerverket: Han var en av initiativtakerne til Industriforbundets Rasjonaliseringskontor, til Studieselskapet for Norsk Industri og til Administrativt forkningsfond.  

Schjelderup var en pådriver for at det skulle bygges ut en større norsk jernproduksjon. Ved en skjebnens ironi ledet dette fram mot dannelsen av Norsk Jernverk og derved Spigerverkets egen endelikt som stålverk. Schjelderups bedrift i Nydalen ble senere ofret til fordel for jernverkets virksomhet i Mo i Rana.

Han var æresmedlem i Polyteknisk Forening, og fikk Sam Eydes Ærespris. Han var kommandør av St. Olavs Orden. Schjelderup har et eget minnestipendiat (Direktør Gunnar Schjelderup og Frues Stipendiefond) og har gitt navn til Gunnar Schjelderups vei i Nydalen og Gunnar Schjelderups veg i Svelgen.

## Referanser
Verdensteateret

**Verdensteateret** kan vise til

* Verdensteateret (Sarpsborg)
* Verdensteateret (Oslo), kino i Folketeaterbygningen fra 1935 til 1952
* Verdensteateret (Sandefjord)
* Verdensteatret, Tromsø kino
* Verdensteateret (Lillehammer), foranværende kino i Lillehammer
* Verdensteatret (kunstgruppe), gruppe i Oslo som skaper scenekunst og andre kunstformer
3. bataljon, 1. marineregiment

**3. bataljon, 1. marineregiment** er en infanteriavdeling i det amerikanske marinekorpset bestående av rundt 1000 soldater forlagt til Camp Pendleton i California. Bataljonen ble aktivert 1. mars 1941 på Guantánamo Bay i Cuba og er en av fire infanteribataljoner i 1. marineregiment.

## Struktur
*Headquarters and Services Company
*Golf Company
*India Company
*Kilo Company
*Weapons Company

## Historie
Under annen verdenskrig ble 3.&nbsp;bataljon mobilisert 16. februar 1942. I juli samme år deployerte avdelingen til Wellington i New Zealand og deltok i felttogene i Guadalcanal, Ny-Guinea, New Britain, Peleliu og Okinawa. Fra april 1946 deltok bataljonen i okkupasjonen av Nord-Kina.

Under Krigen i Irak, den 19. november 2005 skal soldater fra denne avdelingen ha utført Haditha-massakren, 

## Eksterne lenker
*
Vinjerock

**Vinjerock** er en rockefestival som arrangeres på Eidsbugarden i Jotunheimen, 1060 meter over havet. Festivalen er landets største musikkfestival over tregrensa.

Vinjerock er oppkalt etter den norske dikteren og journalisten Aasmund Olavsson Vinje, som bygde den første hytta på Eidsbugarden i 1868. Vinje var også mannen som gav Jotunheimen sitt nåværende navn.

## Historie
Festivalen ble arrangert for første gang i august 2006, med artister som DumDum Boys, Thomas Dybdahl, Minor Majority og Ken Hensley på scenen. Vinjerock ble det året kåret til årets norske rockefestival av Norsk Rockforbund. I 2007 hadde festivalen artister som Bigbang, Sivert Høyem, Johndoe og Blood, Sweat & Tears. I 2008 hadde Vinjerock artister som Madrugada, Kaizers Orchestra og Animal Alpha som hovedartister. Festivalen hadde også innslag av folkemusikk i programmet, representert ved Valkyrien Allstars og Karl Seglem. Artister fra utlandet var også representert med artister fra Canada, Sveits og Tsjekkia. 2008 var også det første året Vinjerock kunne skilte med økonomisk overskudd. I 2009 hadde festivalen artister som Marit Larsen, Tommy Tokyo, CC Cowboys, Stein Torleif Bjella og Bo Kaspers Orkester. I 2010 ble festivalen utsolgt allerede i slutten av april.

I 2011 tok Vinjerock så festivalpause for å forbedre festivalområdet. Det var ca. 100 frivillige som var med å hjelpe til med forbedringene. I 2012 ble festivalen utsolgt bare et par timer etter at billettene var lagt ut.

## Eksterne lenker
*
Ida

**Ida** er et kvinnenavn som betyr «den flittige». Navnet er vanlig blant annet i Norden og i Italia.

## Etymologi
*Ida* har gammelsaksisk opphav og betyr *den flittige* eller *den virksomme*. Ida har tsjekkisk navnedag 15. mars, norsk og polsk navnedag 4. september og svensk navnedag 14. september.

Merk at ordet *ida* betyr «gått» på spansk og «kom» på swahili.

## Utbredelse
*Ida* var et vanlig navn i England på 1300-tallet.

Navnet *Ida* var vanlig i Norge fra 1880- til 1920-årene, men ble et motenavn etter bøkene, filmene og TV-serien om Emil i Lønneberget ble utgitt på 1970-tallet og nådde en popularitetstopp med 1,9 % i 1993.

|}

## Kjente personer med navnet
### Kvinner
* Ida av Herzfeld (f. ca. 775), tysk skytshelgen for gravide
* Ida Pfeiffer (f. 1797), østerriksk oppdagelsesreisende og forfatter
* Ida B. Wells (1862–1931), amerikansk journalist og borgerrettighetsforkjemper
* Ida Rubinstein (f. 1885), russisk danser og skuespiller
* Ida Lupino (1918–1995), britisk-amerikansk skuespiller og regissør
* Ida Haendel (1928–2020), polsk-britisk fiolinist
* Ida Blom (1931–2016), norsk historiker
* Ida Børresen (f. 1950), norsk embetskvinne
* Ida Lorentzen (f. 1951), norsk-amerikansk maler
* Ida Jessen (f. 1964), dansk forfatter
* Ida Wolden Bache (f. 1973), norsk sentalbakskjef
* Ida Corr (f. 1977), dansk sanger og musikkprodusent
* Ida Ljungqvist (f. 1981), svensk-tanzaniansk modell
* Ida Maria (f. 1985), norsk musiker
* Ida Alstad (f. 1985), norsk håndballspiller
* Ida Jenshus (f. 1987), norsk musiker
* Ida Fladen (f. 1986)
* Ida Björkman
* Ida Högstedt
* Ida Njåtun (f. 1991), norsk skøyteløper
* Ida av Østerrike
* Ida-Theres Karlsson

### Menn
* Ida av Bernicia (d 559) – konge i Bernicia

## Annen bruk av navnet
* Ida Gunnarsson, Bert-serien, jente som Bert liker
* Søsteren til Emil i Lønneberget, filmatisert fortelling av Astrid Lindgren, kanskje mest kjent som «flagg».
* *Ida* var blant de femti vanligste hundenavnene i Norge i en undersøkelse fra 2025.

## Navnedag
*Ida* har navnedag i flere land, oftest 13. april. Den norske navnedagen er .

## Referanser


## Eksterne lenker
* Norske navn 
* Statistisk Sentrabyrå navnestatistikk
*
Victor Talking Machine Company

**Victor Talking Machine Company** (1901–1929) var et amerikansk selskap, den ledende amerikanske produsenten av fonografer og fonografplater og en av de ledende fonografselskapene i verden på den tiden. Det ble ervervet av Radio Corporation of America i 1929.
Tanya Tucker

**Tanya Tucker** (født 1958) er en amerikansk sanger som debuterte som 13-åring med hiten «Delta Dawn». Tucker har sunget duetter med blant andre Willie Nelson og Glen Campbell. Hun har også hatt noen roller på TV og på film, og har skrevet en selvbiografi med tittelen *Nickel Dreams*.

## Diskografi

### Studioalbum
* *[[Delta Dawn]]* (1972)
* *[[What's Your Mama's Name]]* (1973)
* *[[Would You Lay with Me (In a Field of Stone)]]* (1974)
* *[[Tanya Tucker (album)|Tanya Tucker]]* (1975)
* *[[Lovin' and Learnin']]* (1976)
* *[[Here's Some Love]]* (1976)
* *[[Ridin' Rainbow]]* (1976)
* *[[TNT (Tanya Tucker-album)|TNT]]* (1978)
* *[[Tear me Apart]]* (1979)
* *[[Dreamlovers]]* (1980)
* *[[Should I Do It]]* (1981)
* *[[Changes (Tanya Tucker-album)|Changes]]* (1983)
* *[[Girls Like Me]]* (1986)
* *[[Love Me, Like You Used To]]* (1987)
* *[[Strong Enough To Bend]]* (1988)
* *[[Tennessee Woman]]* (1990)
* *[[What Do I Do with Me]]* (1991)
* *[[Can´t Run from Yourself]]* (1992)
* *[[Soon (Tanya Tucker-album|Soon]]* (1993)
* *[[Fire To Fire]]* (1995)
* *[[Complicated]]* (1997)
* *[[Tanya (Tanya Tucker-album|Tanya]]* (2002)
* *[[My Turn]]* (2009)
* *[[While I'm Livin']]* (2019)
* Sweet Western Sound (2023)

### Livealbum
* *Tanya Tucker Live* (1982)
* *Live at Billy Bob's Texas* (2005)
* *Live from the Troubadour* (2020)

### Samlealbum
* *Greatest Hits* (1974)
* *You Are So Beautiful* (1977)
* *Tanya Tucker's Greatest Hits* (1978)
* *The Best of Tanya Tucker* (1982)
* *Greatest Hits* (1989)
* *[[Greatest Hits Encore]]* (1990)
* *Greatest Hits 1990–1992* (1993)
* *Tanya Tucker box set* (1994)
* *Love Songs* (1996)
* *20 Greatest Hits* (2000)
* *20th Century Masters: The Millennium Collection* (2000)
* *16 Biggest Hits* (2006)
* *Icon* (2014)

## Referanser


## Eksterne lenker
* 
* 
* 
* 
* http://www.morethings.com/fan/hee_haw/tanya_tucker/index.htm
Morningwood

**Morningwood** er et band fra New York City, USA. Det ble dannet i 2001.

Debutalbumet deres, *Morningwood*, ble produsert av Gil Norton, kjent for arbeidet sitt sammen med Pixies, Foo Fighters, og Echo and the Bunnymen. Singlene fra albumet heter *Nth Degree*, *Jetsetter* og 'New York Girls*. 

"Nth Degree" ble brukt i reklamefilmer for bilmerket Mercury. Den andre sangen deres, Nü Rock, er å finne på videospill som *Burnout Revenge*, *SSX On Tour* og *Thrillville*. De har deltatt tre ganger på *The Late Show With David Letterman*, to ganger på *Last Call With Carson Daly*, en gang på *The Tonight Show*, en gang på *Jimmy Kimmel Live!* og to ganger på *CD USA*. De spilte også live på MTV Studios ved midnatt for *Human Giant 24 Hour*-maratonet. I 2008 ble sangen "New York Girls" brukt i den populære filmen [[Sex and the City]].

Chantal Claret er kjent for å oppfordre publikum til å kle av seg, spesielt på sangen "«Take Off Your Clothes». En modig tilskuer klatrer ofte opp på scenen og begynner å strippe, som oftest bare til undertøyet. 

Bandet er ferdige med å lage sitt andre album, men det er ikke utgitt ennå.

==Medlemmer==
*Chantal Claret – vokal
*Peter "Pedro" Yanowitz – bassgitar, bakgrunnsvokal

==Diskografi==
**Morningwood* ([[2006]]) 
**Morningwood EP* ([[2005]]) 
**Sugarbaby EP* ([[2008]]) 
**Best of Me* ([[2009]])

*'Singler:*'
**New York Girls* ([[2005]]) 
**It's Tits 12"* (selvutgitt)
**Sugarbaby* ([[2008]])
**Best of Me'' (2009)

## Referanser


## Eksterne lenker
* 
* 
* 
*  Offisiell Myspace
Autofil

:*For tidsskriftet, se [[Autofil (tidsskrift)]]*

***Autofil*** var et norsk forbrukerorientert bilprogram med Jan Erik Larssen som ble sendt på NRK1 fra 2001 til 2008. Programmet konsentrerte seg i hovedsak om personbiler, men tok også for seg båter og andre kjøretøyer. 

TV-programmet ledet til at det høsten 2002 ble etablert et tidsskriftet Autofil, i regi av Se og hør-forlaget, senere Aller Norge AS. Bladet har et opplag på 34 309 og et lesertall på 232 000. Autofil var også navnet på en bilmesse med konseptbiler og aktiviteter, basert på TV-programmet. Under Gullruten 2003 vant Jan Erik Larssen publikumsprisen for serien og var i tillegg nominert i klassen beste mannlige programleder, mens serien var nominert i klassen beste reportasjeprogram (underholdning).

## Referanser
What’s Your Mama’s Name

***What's Your Mama's Name*** er et musikkalbum fra 1973 av Tanya Tucker, med Billy Sherrill som produsent. The Jordanaires og The Nashville Edition, medvirker på sangene nummer 1 og 6. Sangene *«What's Your Mama's Name»* og *«Blood Red and Goin' Down»* ble utgitt som singler, og ble nummer 1-hits på Billboards countryliste.

## Sporliste
# «What's Your Mama's Name» (Dallas Frazier/Earl Montgomery) – 3:05
# «Horseshoe Bend» (Bobby Borchers/Mack Vickery) – 2:38
# «The Chokin' Kind» (Harlan Howard) – 2:37
# «California Cotton Fields» (Dallas Frazier/Earl Montgomery) – 2:16
# «Teddy Bear Song» (Nick Nixon/Don Earl) – 3:02
# «Blood Red and Goin' Down» (Curly Putman) – 3:04
# «Song Man» (Dallas Frazier/Arthur Leo Owens) – 2:42
# «The Missing Piece of Puzzle» (Mark Sherrill/L. Sherrill) – 2:26
# «Rainy Girl» (Tanya Tucker/Codye Hancock) – 2:31
# «Pass Me By (If You're Only Passing Through)» (Hillman Hall) – 2:26
# «Teach Me the Words to Your Song» (Rory M. Bourke/Gayle Barnhill) – 3:03

## Eksterne lenker
*
Jan Erik Larssen

**Jan Erik Larssen** (født 1970) er en norsk programleder, tv-produsent og bilentusiast, kjent fra bilprogrammer på TV.

Larsen startet tv-karrieren i 1995 som programleder i *barneprogrammet [[Go’ elg|Go' elg]]* på NRK. Fra 2001 til 2008 ledet han bilprogrammet *[[Autofil]]*. I 2008 gikk han til TV 2 for å lede bilprogrammet *[[Broom]]*. Han sluttet i 2014. 

Larsen har også vært forgrunnsfigur i bilrelaterte nettsider som *Skandiabankens biltips med Jan Erik Larssen*, *Bildeler.no* og langtransportsiden *Livet på veien*. Han var også bidragsyter i *[[Se og Hør]]*-magasinet *[[Autofil (tidsskrift)|Autofil]]*. 

Det kan også nevnes at han har den norske stemmen til tauebilen «Bill» i animasjonsfilmene ''Biler'' (2006), ''Biler 2'' (2011) og ''Biler 3'' (2017).

I 2009 deltok han i talentserien ''Zebra Grand Prix'' på TV 2 Zebra, hvor han sammen med lagkamerat Trine Rein kom på førsteplass. 

Høsten 2009 gikk han på et psykisk smell og fikk diagnosen panikkangst. Det hele begynte med at han følte seg dårlig før han skulle på en direktesending på TV og til slutt besvimte rett etter sendingen. Han ble fraktet til legevakten ved Bærum sykehus med mistanke om at han hadde fått et hjerteinfarkt, noe det ikke var, men et panikkangstanfall. 

Larsen har omtalt seg som kristen og dirigerer barnekor i kirke. I sin ungdom sang han i Oslo Gospel Choir, fra 1988 til 1999. 

I 2005 gav han ut boka *Brooom - mitt liv med bil*, utgitt på Gyldendal Forlag. I tillegg har han bidratt på *Veiarbeid - å følge Jesus, ett eksperiment av gangen* (2019).  

Larsen ble tildelt publikumsprisen under Gullruten 2003 for sin jobb som programleder i *Autofil*. I 2015 ble han tildelt Åpenhetsprisen. 

## Referanser


## Eksterne lenker
* 
*
Porto Novo (Kapp Verde)

**Porto Novo** (portugisisk for «Nyhavn») er et kommune- og byområde på Kapp Verde-øyene. Området ligger på øya Santo Antão, og er den vestligste bosetning i Afrika. Kommunen dekker to tredjedeler av øyas areal og besitter igjen en tredjedel av øyas folketall.  

## Befolkningsutvikling (by)

## Eksterne lenker
*
B92

**B92** er en radio-  og TV-stasjon i forstadskommunen Novi Beograd, like vest for Beograd i Serbia. Den oppstod som ulovlig studentradio under demonstrasjonene mot regimet til Slobodan Milošević i 1991&ndash;1992, og sendte den første tiden piratsendinger fra ulike leiligheter i Beograd.  Etter demokratiseringen har den vokst til å bli Serbias nest største radio- og TV-stasjon. B92 er også den største internettportalen i Serbia, og driver egen nettavis.

B92 var en av de få som brakte kritiske nyheter i Slobodan Milošević maktperiode, samtidig som de arrangerte mange demonstrasjoner i Beograd på 1990-tallet. De startet sendinger første gang i 1989, men ble stengt av myndighetene flere ganger i begynnelsen. De ble stengt også under NATOs bombekampanje i 1999 pga. sin ukritiske dekning av hendelsen. 

B92 vant *MTV Free your mind*-prisen i 1998. Stasjonen vant også flere priser for sin journalistikk og kamp for rettferdig. B92 er inspirasjonen til boken *This is Serbia calling*.

B-92 sender både underholdningsprogrammer og lettere program, og dessuten nyhetssendinger kontinuerlig i en egen nyhetskanal – B-92 Info. Selskapets ledelse består fortsatt av noen av de opprinnelige gründerne, men i tillegg har noen vesteuropeiske investorer kommet inn på eiersiden, blant annet det svenske Øst-Europa-fondet East Capital.

## Eksterne lenker
*
Paúl

**Paúl** er en kommune på den kappverdiske øya Santo Antão, som er en del av øygruppen Barlavento. Administrasjonssentrum er Santo António das Pombas

## Eksterne lenker
*
Tarrafal

**Tarrafal** er en by og kommune på den kappverdiske øya Santiago i øygruppen Sotavento. Kommunen har 18 000 innbyggere, mens byen har 6 500 innbyggere. Tarrafal ligger 75 km nordvest for Kapp Verdes hovedstad Praia.

I Tarrafal ligger en konsentrasjonsleir, som Portugals tidligere diktator Salazar etablerte i 1936. Denne ble brukt fra 1936 til 1954, samt en liten periode på 1970-tallet. 

## Befolkningsutvikling (by)

## Eksterne lenker
*
970-årene

**970-årene** var et tiår som varte fra 1. januar 970 til 31. desember 979.

## Se også
* Liste over tiår, århundrer og årtusen

## Eksterne lenker
*
Mary Read

**Mary Read** (født ca. 1685, død 28. april 1721), også kjent som **Mark Read**, var en britisk pirat som herjet sammen med Jack Rackham og Anne Bonny i Karibia på 1700-tallet. Sammen med Bonny var de to av de mest berømte kvinnelige piratene på 1700-tallet og blant de få kvinnene som ble dømt for piratvirksomhet.

## Referanser
Jan Erik Larsen

**Jan Erik Larsen** kan være:

* Jan-Erik Larsen, norsk pressemann og Ap-politiker
* Jan Erik Larssen, norsk programleder og redaktør
830-årene

-- 830 
-- 831 
-- 832 
-- 833 
-- 834 
-- 835 
-- 836 
-- 837 
-- 838 
-- 839 

----
Tiårsoversikt
Sumo

**Sumo** (japansk: 相撲 *sumō*) er en kampsport av japansk opprinnelse, hvor to brytere, kalt *rikishi*, møtes på en sirkulær jordgulvarena, kalt *dohyō*, på ca. 4,55 meter i diameter. Sporten har urgamle tradisjoner og er selv i dag fylt med ritualer og seremonier, og er kjent for blant annet utøvernes store kropper og høye vekt. Gjennomsnittsvekten for sumobryterne i *makuuchi*-ligaen, den høyeste divisjonen i profesjonell sumo, var 160,3 kg i 2016. De fleste bryterne har en kroppsfettprosent på mindre enn 20%.  

En sumokamp varer ofte bare noen få sekunder. Hvis kampen trekker ut, får bryterne ta en kort pause. Taperen er den som først presses ut av ringen, eller rører bakken innenfor ringen med en annen kroppsdel enn fotsålen.

Inntil 1960 var det 48 offisielt anerkjente teknikker for å vinne (kalt *kimarite*), da ble antallet økt til 70, og i 2001 ble antallet økt til 82. De kan være alt fra forskjellige typer skyving og trekking til kasting osv., men å stikke fingrene i øyene på motstanderen, å bøye én eller to fingre av motstanderen bakover, å dra motstanderen i håret med vilje, å fike til begge av motstanderens ører samtidig, å slå med knyttneven, å sparke i maven er forbudt.

Før utøverne begynner brytekampen må de gå gjennom en rekke ritualer: de tramper i jordgulvet (for «å drive ut onde ånder»), de renser munnen med vann (for «å få krefter»), strør litt salt i arenaen (for «purifikasjon») og klapper i hendene (for å vise «at de ikke har våpen»).

Den offisielle japanske ligaen, ofte referert til som Grand Sumo (japansk: 大相撲 *ōzumo*), har seks divisjoner: jonokuchi, jonidan, sandanme, makushita, juryo og makuuchi. Der makuuchi er den høyeste. I toppen av denne divisjonen har rikishiene titler.

Den høyeste tittelen kalles *yokozuna* som direkte oversatt betyr «horisontalt tau». Dette kommer av det store hvite tauet som brytere av denne rangen bærer rundt livet under ritualene. Lignende tau kan sees på templer tilhørende Shito-religionen.

## Referanser


## Eksterne lenker
* Nihon Sumo Kyokai Official Grand Sumo Home Page
* Sumo FAQ
Alvise Cadamosto

**Alvise Cadamosto** (også kjent på portugisisk som *Luís Cadamosto*) (født 1432, død  1488) var en italiensk sjøkaptein og oppdager.

Han dro på oppdagelsesekspedisjoner til Afrikas vestkyst og i Atlanterhavet. Ekspedisjonene ble utført på oppdrag fra Henrik Sjøfareren. På hans første ekspedisjon, som startet 22. mars 1455, besøkte han Madeira og Kanariøyene. På hans andre ekspedisjon i 1456 ble Cadamosto den første europeer som kom til Kapp Verde.

## Referanser


## Litteratur
* Norbert Ankenbauer: "das ich mochte meer newer dyng erfaren". Die Versprachlichung des Neuen in den *Paesi novamente retrovati* (Vicenza, 1507) und in ihrer deutschen Übersetzung (Nürnberg, 1508). Frank & Timme, Berlin 2010.
* Andrea Da Mosto: Il navigatore Alvise Da Mosto e la sua famiglia, i: Archivio Veneto, serie V, Band 2 (1927), S. 168-259.
* Joseph Rackl: *Die Reisen des Venetianers Alvise da Cà da Mosto an der Westküste Afrikas (1455 u. 1456)*, Dissertation, Universität Erlangen, 1898. (online)
Dreadlocks

**Dreadlocks** (engelsk for «fryktelige lokker»), **dreads** eller **locks** er en hårfrisyre der hodehårene er filtret inn i hverandre, slik at de danner tykke, klumpete lokker som likner på fletter. 

## Utbredelse
Dreadlocks blir ofte forbundet med Jamaica og reggae der mange musikere er rastafarier med fletter som del av deres religion. Mange forbinder også frisyren med moderne rap, hardrock og heavy metal. De fleste som har dreads, er svarte, men hårmoten blir stadig mer populær også for hvite. Det er lettest å få laget dreadlocks i afrohår fordi det er tykt og krøller seg i små, tykke krøller.


Fil:Dreadhead.jpg|Ung mann med blonde dreads
Fil:Clubbing.jpg|Ung kvinne med fargerike dreadlocks pyntet til klubb-besøk
Fil:Sadhu Vârânasî.jpg|Sadhu i Vârânasî i India med hvitt skjegg og uklippet hodehår i en dreadlockliknende frisyre
Fil:Lil Pump mugshot.jpg|Ung moderne rapper, "Lil Pump"

. 

### Tuperingsteknikken
Tupering er den vanligste måten å lage dreads på. Man tar hovedsakelig en klase med hår og greier det bakover, mot hårroten samtidlig som man tvinner håret mellom fingrene. Hårene blir knyttet inni hverandre og presset sammen. Deretter bruker man en teknikk kalt *palmrolling* da man tar den ferdig flettede lock-en og ruller den mellom håndflatene. Man gjør dette for å binde løse hår som vil stikke ut etter tuperingen. Dette må man gjøre med alle dreads-ene også lenge etter selve tuperingen som en del av vedlikehold av dreadlock-ene. Tupering er en tidkrevende og tung prosess, som ofte kan ta mange timer. Når dette er blitt gjort på hele håret, er det bare en begynnelse på den ferdige frisyren. Det kan faktisk ta flere år før dreads-ene er blitt til fullgode fletter. Håret trenger tid til å tove, knytte og vokse seg sammen for å skape faste og solide fletter.

## Se også
* Afro- eller rastafletter
* Afro

## Eksterne lenker
*
Gene Autry

**Gene Autry** (født 29. september 1907 nær Tioga i Texas, død 2. oktober 1998 i Studio City i California) var en amerikansk artist, sanger og skuespiller. 

Autry var en av de mest populære *[[ville vesten]]*-stjernene ved slutten av 1930-tallet og begynnelsen av 1940-tallet. Autry skrev og sang over 200 sanger, og han har medvirket i 23 filmer, som regel med sin hest *Champion*.

Autry er den eneste som har blitt beæret med fem stjerner, en i hver kategori, på Hollywood Walk of Fame og i 1969 ble han innvalgt i æresgalleriet Country Music Hall of Fame.

## Filmografi (utvalg)
* *Beyond the Purple Hills'
* *Siste innspurt* (*Rythm of the saddle*)  
* *Wild West detektiven* (*Public cowboy nr. 1*)  
* *Arvingen til Grouville-ranchen* (*Boots and saddles*)
* *Overfall på Ponnyekspressen* (*Coming round the mountains*)
* *Sheriff Autry ordner opp* (*Guns and guitars*) 
* *Heng i, Cowboy!* (*Rootin' Tootin' Rythm*) 
* *1000 dollar i belønning* (*Oh, Susann*)  
* *Gøi på farmen* (*Melody trail*) 
* *Texasrangerne kommer* (*Ride ranger ride*)
* *En Vestens gentleman* (*Under Western stars*)  

== Musikkinnspillinger (utvalg) ==
* *Yellow Rose of Texas*
* *Deep in the Heart of Texas*
* *Here Comes Santa Claus*
* *Frosty the snowman*
* *Rudolph, the Red-nosed Reindeer*
* *Back in the Saddle Again*
* *Here Comes Peter Cottontail*
* *Texas Sandman*
* *Merry Texas Christmas, Y'all*

== Referanser ==
<references/>

== Eksterne lenker ==
* 
* 
* 
* [https://web.archive.org/web/20060629070243/http://www.music-city.org/Gene-Autry/discography/ Gene Autry-diskografi]
* [https://web.archive.org/web/20060109011035/http://www.countrymusichalloffame.com/inductees/gene_autry.html Biografi] i [[Country Music Hall of Fame]]
* [https://web.archive.org/web/20060615161456/http://www.radiohof.org/musicvariety/geneautry.html Radio Hall of Fame]
* [http://www.cowboypal.com/gnautob.html Autobiogafiske fragmenter og bilder]  fra *Songs Gene Autry Sings'' (1942)
* Autry National Center
* Museum of the American West
António Noli

**Antonio de Noli** (født 1415 eller muligens 1419 i Genova eller i Noli, død trolig i 1491 eller 1497 i Santiago på Kapp Verde-øyene) var en italiensk oppdager og navigatør fra 1400-tallets Genova og er den første noensinne som er utnevnt av en europeisk stat som guvernør over en afrikansk koloni. Han oppdaget også en del av Kapp Verdes øyer. 

Deltagelse i det politiske liv i Genova førte til han ble tvunget til å flykte til Portugal i 1447. Han kom i tjeneste hos den portugisiske prins Henrik Sjøfareren som ivrig støttet portugisiske oppdagelsesferder langs Afrikas vestkyst. Antonio de Nolis navn er oppgitt som oppdager av de første fem øyene i Kapp Verde. De skriftlige kildene er dog svake. Guvernør Antonio de Noli hadde en datter og en sønn, sistnevnte er nevnt for å ha fulgt på ham på de første ekspedisjonene til det afrikanske fastlandet. Han styrte som guvernør på vegne av den portugisiske kongefamilie fram til 1476. Deretter nevnes hans navn aldri igjen, men hans familie fortsatte å bo på Kapp Verde.

## Referanser


## Eksterne lenker
* The Antonio de Noli Academic Society
* Governor Antonio de Noli and His Family in the Cape Verde Island (PDF), *Research Bulletin of the Antonio de Noli Academic Society*. Genova, Italia, 2010. Vol. 2, Nr 8, s. 132-186
Afrotheria

* afrikanske insektetere
* elefanter
* jordsvin
* klippegrevlinger
* sjøkyr
* springspissmus

**Afrotheria** betyr «afrodyr» og er en de fire store gruppene som morkakedyrene kan inndeles i. Det er en av de mest bemerkelsesverdige hypotesene i pattedyrs evolusjon. Den antyder at en tredjedel av ordenene med placentale pattedyr utgjør en eldgammel gruppe som utviklet seg i Afrika da det kontinentet ble isolert fra andre gjennom platetektonikk.

## Geologi og biologi
I dag har Afrika kontakt med Eurasia og dyr kan utveksle på tvers av disse kontinentene. I tidlig kritt, for 120 millioner år siden hang imidlertid Afrika sammen med Sør-Amerika, og de to kontinentene skilte lag for omkring 105 millioner år siden. Etter dette forble Afrika isolert til for omkring 40 millioner år siden, og i denne perioden utvikler og tilpasser afrodyrene seg til forskjellige økologiske nisjer. For omkring 30 millioner år siden begynte Afrika å kollidere med Eurasia, og siden har disse områdene vært nært sammenknyttet. De fleste av gruppens nålevende representanter finnes fremdeles der, med noen unntak (asiatisk elefant og noen sjøkyr). Afrotheria er imidlertid er relativt artsfattig gruppe i dag.

Afrotheria består av ikke veldig mange arter (cirka 80), men disse er forbausende uensartet: børstepinnsvin, elefanter, gullmoldvarper, jordsvin, klippegrevlinger, sjøkyr og springspissmus. At Afrotheria utgjør en naturlig gruppe, ble oppdaget så sent som i 1999 på grunnlag av genetiske slektskapsanalyser. Inntil da hadde systematikere for eksempel plassert elefanter i «nærheten» av hovdyr, og gullmoldvarper blant insekteterne. I årene som har gått siden gruppen ble oppdaget, har den blitt bekreftet i flere analyser, som også har tatt høyde for artenes morfologiske trekk.

Slektskapsforholdene innen Afrotheria er fremdeles ikke helt klarlagt. Det eneste som er forholdsvis sikkert, er at elefanter, klippegrevlinger og sjøkyr tilsammen danner den naturlig gruppen Paenungulata. Sannsynligvis kan også børstepinnsvin og gullmoldvarper sammenfattes som afrikanske insektetere i Afrosoricida.

## Kladogram

## Systematikk
Inndelingen følger Tabuce, Asher & Lehmann (2008).

## Referanser




## Eksterne lenker
*
Valle Hovin stadion

**Valle Hovin stadion**, tidligere **Valle Hovin kunstisbane**, er et utendørs kunstisstadion på sørsiden av Valle Hovin i Oslo. Stadionet brukes til bandy og hurtigløp på skøyter, samt som konsertarena utenfor vintersesongen. Valle Hovin stadion ble åpnet i 1966 som Norges første kunstfrosne skøytebane, og ble offisielt innviet i 1969 med ny tribune som hadde en kapasitet på .

Aktiv Skøyteklubb og Lilleborg Idrettsklubb bruker stadionet til daglig. Tidligere har stadionet blitt brukt som reservebane for Bislett stadion, blant annet under sprint-VM på skøyter i 1973 og allround-VM på skøyter i 1989, samt som arena for finalekampene i bandy-VM i 1985. Valle Hovin var også arena for sprint-VM på skøyter i 1992. I tillegg har banen vært vertsarena for flere nasjonale mesterskap i hurtigløp på skøyter.

## Konsertarena

 
### Artister

## Referanser



## Eksterne lenker
* 
*  
*
Laurasiatheria

* insektetere
* flaggermus
* hovdyr
* rovdyr
* hvaler
* klovdyr
* skjelldyr

**Laurasiatheria** er en av de fire store gruppene av morkakedyr som lever i dag. Gruppen inneholder om lag halvparten av artene av pattedyr, hvorav flaggermus utgjør den største gruppen. Gruppens vitenskapelige navn viser til at stamarten for gruppen levde på urkontinentet Laurasia (tilsvarer Europa, Nord-Amerika og Nord-Asia), og at gruppen oppsto og utviklet seg der, mens Theria betyr [patte]dyr.

I dag er gruppens representanter utbredt over hele verden, inkludert verdenshavene. Laurasiatheria inneholder to delgrupper; insektetere og Ferungulata, sistnevnte inneholder blant annet hovdyr, hvaler og rovdyr). Den eneste andre gruppen av morkakedyr som kan vise til et liknende antall arter er Euarchontoglires, som omfatter gnagere.

## Kladogram
### Etterkommere
Inndelingen følger X. Zhou *et al.* (2011).

### Forfedre

## Referanser




## Eksterne lenker
*